Diari Oficial de la Generalitat Valenciana


Sumari del DOGV 7145, del 05-11-2013 (2013/10770)

Notificació de la sentència dictada en el procediment de mesures provisionals coetànies número 804/2013.
--------------------------------------------------------------------------------------------------------

### Dades del document

Número de DOGV
:   7145

Data del DOGV
:   05-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10447


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de mesures provisionals coetànies número 804/2013. [2013/10733]  
Rafael Roselló Sobrevela, secretari del Jutjat de Primera Instància número 8 de València  
Juí: peça de mesures provisionals coetànies 000804/2013.  
Part demandant: Vilca Stoian.  
Part demandada: Romeo Drosu.  
Sobre: mesures coetànies o posteriors a la interposició de demanda.  
En el juí a què es fa referència s'ha dictat la resolució la part dispositiva de la qual conté el text literal següent:  
«Part dispositiva  
Estime parcialment la sol·licitud presentada per la procuradora Laura Lucena Herráiz, en nom de Vilca Stoian, contra Romeo Drosu, i dispose les següents mesures provisionals entre els litigants i les seues filles menors d'edat:   
1. L'atribució de la guarda i custòdia de les filles menors dels litigants [...] a sa mare Vilca Stoian, però exercint conjuntament ambdós progenitors la pàtria potestat sobre les filles menors.  
2. La determinació del règim de visites, estades i comunicacions entre les menors i son pare queda en suspens fins que el demandat inste la seua instauració davant d'este Jutjat per les parts i acredite que serà beneficiós per a les menors.  
3. Romeo Drosu contribuirà com a prestació per aliments per les filles menors, i abonarà, per mesos anticipats i dins dels cinc primers dies de cada mes, la quantitat mensual de 200 euros (100 euros per cada una de les menors), la suma pecuniària de la qual serà anualment actualitzada segons la variació amb l'índex de preus de consum, i els gastos extraordinaris seran assumits a mitges entre ambdós progenitors.  
  
Tot això sense fer una declaració sobre les costes processals.  
Els efectes i mesures anteriors subsistiran fins que siguen substituïdes per les de la sentència ferma estimatòria, o quan es pose fi al procés d'una altra manera.  
Contra esta resolució no pot interposar-se un recurs, d'acord amb el que disposa l'article 773.3 de la Llei d'Enjudiciament Civil.  
Ho dispose, mane i firme Consuelo Domingo Muñoz, magistrada jutgessa del Jutjat de Primera Instància número 8 de València. En done fe».  
Atés que es desconeix el domicili o residència actuals de la part demandada, per una resolució de 29 de juliol de 2013, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ordena la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació al demandat.  
  
  
València, 29 de juliol de 2013.- El secretari judicial: Rafael Roselló Sobrevela.